stanford-oval/wikipedia huggingface dataset:
אירמה לה דוס (סרט)
עלילה

אירמה לה דוס (בצרפתית: "אירמה המתוקה") מספר את סיפורו של "נסטור פאטו" (ג'ק למון), שוטר ישר, שלאחר שהועבר מהפארק בויס דה בולון לשכונה עירונית יותר בפריז, הוא מוצא רחוב מלא פרוצות במלון קזנובה, ועורך פשיטה על המקום. מפקח המשטרה, שהיה מודע למתרחש, ואף צרך בעצמו את שירותי הזנות, מפטר את נסטור.
נסטור, שיוצא מתחנת המשטרה מבוזה ומושפל, מוצא את עצמו חוזר אל השכונה, שגרמה לסיום הקריירה שלו עם משטרת פאריס - והוא חוזר ל"צ'ז שפם", בית מרזח פופולרי לזונות ולסרסורים. למזלו, נסטור מתיידד עם אירמה לה דוס (שירלי מקליין), זונה פופולרית. הוא גם מקבל בחוסר רצון, כאיש סודו, את בעל המקום, אדם המכונה רק "שפם". בבדיחה מתמשכת, שפם (לו ג'ייקובי), מוזג רגיל לכאורה, מספר על חיים קודמים, ומספר שהיה בין היתר עורך דין, קולונל ורופא, שמסתיים בכל פעם באותו מטבע לשון, "אבל זה סיפור אחר". במהלך שהותו במקום, נסטור מגן על אירמה מפני הסרסור שלה, איפוליט, שפוגע בה. נסטור עובר לגור איתה, ועד מהרה הוא מוצא את עצמו הסרסור החדש של אירמה.
נסטור מתחלחל מהמחשבה שאירמה נמצאת עם גברים אחרים, והוא זומם תוכנית לעצור את הזנות של אירמה. אבל עד מהרה הוא מגלה כי זה לא כל כך פשוט. באמצעות תחפושת הוא ממציא אלטר-אגו, "לורד איקס", לורד בריטי, ש"הופך" להיות הלקוח היחיד של אירמה, באמצעות ממון רב שאותו הוא לווה מבעל המרזח "שפם", שגם דואג לצייד אותו בפריטי לבוש. העניינים מסתבכים כשנסטור, שעובד כל הלילה כדי להרוויח את הכסף שהוא משלם לאירמה כ"לורד איקס" נחשד על ידה. במטרה לבחון את אמונה של אירמה הוא מציע לה בתחפושתו לנסוע איתו ללונדון, וכאשר אירמה מחליטה לעשות זאת, נסטור מחליט לסיים את החגיגה. הוא אינו מודע לאיפוליט, הסרסור לשעבר שעוקב אחריו על מנת לנקום בו, והוא מוצא קטע מבודד לאורך הנהר סיין, ומשליך את התחפושת לנהר. איפוליט, שלא ראה את נסטור מחליף את בגדיו, רואה את בגדי לורד צפים במים, וסובר שנסטור רצח אותו. כשבאים השוטרים לעצור את נסטור, מייעץ לו " שפם" לא לגלות כי לורד X היה בדיה. והוא אומר לו: "בתי הכלא מלאים באנשים חפים מפשע משום שהם אמרו את האמת". נסטור מודה כי הרג את לורד X, אבל רק בגלל אהבתו לאירמה.
הוא נשלח לכלא, אבל אירמה שהתרשמה ממסירותו, נותרה מאוהבת בו. נסטור נידון לעבודה קשה של 15 שנה. ובהבינו שאירמה בהריון, הוא בורח מהכלא, בעזרתו של שפם, וחוזר לאירמה. כשהמשטרה מחפשת אותו בדירתה של אירמה, הוא לובש את מדיו הישנים, ופשוט מתערבב עם השוטרים האחרים. בעזרתו של איפוליט, נסטור מארגן את משטרה לחפש אותו לאורך הסיין, שממנו הוא יוצא לפתע לבוש כלורד X. בידיעתו שכעת המשטרה אינה יכולה לעוצרו על רצח שלא התרחש נסטור רץ אל הכנסייה, שם הוא מתכנן להתחתן עם אירמה. במהלך טקס החתונה היא מתחילה לחוות התכווצויות, אך הם ממשיכים את הטקס. מיד בסיומו אירמה פונה ללדת בחדר צדדי, כשמפקד המשטרה מעכב את נסטור ומודיע לו על חזרתו לתפקיד. בעוד נסטור וכל השאר עסוקים באירמה, שפם מבחין באחד האורחים שיושב לבדו בחזית הכנסייה. וכשהוא קם ממקומו וחולף ליד שפם, הוא מבחין שהאורח הוא לא אחר מאשר לורד X! שפם מבולבל מביט באדון X, ואז פונה למצלמה ואומר: "אבל זה סיפור אחר"
שחקנים

ג'ק למון - נסטור פאטו / לורד X
שירלי מקליין - אירמה לה דוס
לו ג'ייקובי - בעל בית המרזח "שפם"
ברוס יארנל - איפוליט
גרייס לי ויטני - קיקי הקוזק
ג'ואן שאולי -אמזון אנני
הופ חג -לוליטה
שריל דאוביל - כרמן
רות ארל - אחד התאומים זברה
ג'יין ארל - אחד התאומים זברה
הרייט יאנג - מימי המאומאו
הרשל ברנרדי - המפקח לפבר
קליף אוסמונד - סמל המשטרה
טורה סטאנה - סוזט וונג
בילי בק - קצין דופונט
אדגר ברייר - גנרל לפאייט
ביל ביקסבי - מלח הקעקוע הצרפתי
ג'יימס קאן - חייל אמריקאי עם רדיו
פרסים

אף על פי שהסרט אינו מוזיקלי, זכה אנדרה פרבין בפרס האוסקר בקטגוריית הפסקול המקורי הטוב ביותר. יש גם סצנה בסרט, שבה שירלי מקליין מכריזה על "דיס-דון!", תוך ריקוד על שולחן, שנראה כמחווה מכוונת למחזמר שממנו נגזר הסרט.
הסרט היה מועמד לשני פרסים אחרים באקדמיה: השחקנית הראשית הטובה ביותר (שירלי מקליין), ופרס האוסקר עבור הצילום הטוב ביותר.
איך אתה הולך

| --- | --- |

 סינגל שיווקי בביצוע עדן בן זקן
 מתוך האלבום מועבט
 יצא לאור:  5 במאי 2021
 תאריך הקלטה:  2021
 סוגה:  פופ מזרחי
 שפה:  עברית
 אורך:  3:22
 חברת תקליטים:  שרית • ארומה
 כתיבה:  רותם חן, דביר גיל קהלני
 לחן:  רותם חן, דביר גיל קהלני
 הפקה:  משה בן אברהם, אופק יקותיאל
"איך אתה הולך" הוא שיר שהוקלט על ידי הזמרת הישראלית עדן בן זקן, מתוך אלבום האולפן החמישי שלה, מועבט (2021). הוא יצא לאור ב-5 במאי 2021, בהוצאת חברות התקליטים שרית הפקות וארומה מיוזיק, ביחד עם שני השירים "ברחובות של תל אביב" ו"דבר אליי עם העיניים". לאחר שהוחלט להוציא את השני מתוכם ("ברחובות של תל אביב") כסינגל, השיר הזה כמו גם "דבר אליי עם העיניים" לא פורסמו כסינגלים. את "איך אתה הולך" כתבו והלחינו רותם חן ודביר גיל קהלני להפקה מוזיקלית של משה בן אברהם ואופק יקותיאל.
אף על פי שלא הופץ כסינגל, זכה "איך אתה הולך" להצלחה רבה. הוא הוקלט בידי מספר מוזיקאים כדוגמת ששון איפרם שאולוב, עטר מיינר, רותם חן, ואוריה ביטון. בשל הצלחתו, בוצע השיר במספר מהופעותיה של בן זקן כדוגמת זו שאירעה באצטדיון בלומפילד, ואף נכלל באלבום ההופעה הראשון שלה, Live קיסריה 2022 (2023).
רקע וכתיבה

השיר נכתב והולחן על ידי רותם חן ודביר גיל קהלני והופק על ידי משה בן אברהם ואופק יקותיאל. לקראת יציאתו, הוחלט להוציא ב-5 במאי 2021 שלושה שירים במקביל: "איך אתה הולך", "ברחובות של תל אביב" ו"דבר אליי עם העיניים". השני מביניהם נבחר להישלח לרדיו וזכה להצלחה ארצית כיוון שהופץ כסינגל. למחרת, יצא באופן רשמי אלבום האולפן החמישי של בן זקן, מועבט שכלל את שלושתם, כמו גם שירים נוספים. במרוצת השנים, זכה "איך אתה הולך" להצלחה מבלי שהופץ כסינגל והוקלט בידי אמנים שונים.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.1 מיליון השמעות.
וידאו קליפ

קליפ המילים הרשמי של "איך אתה הולך" פורסם ב-5 במאי 2021. הוא כולל סצנות מונפשות בין בני זוג, כמו גם את המילים של השיר.
נכון לאוגוסט 2023 עומד מונה הצפיות של קליפ המילים על למעלה מ-8 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 במאי 2021 | הזרמת מוזיקה • הורדה דיגיטלית | שרית • ארומה |  |
הערות שוליים

1 2 3 4 5  איך אתה הולך, 2021-05-05, נבדק ב-2024-02-02
1 2  ברחובות של תל אביב, 2021-05-05, נבדק ב-2024-02-02
↑  דבר אליי עם העיניים, 2021-05-05, נבדק ב-2024-02-02
1 2  ששון איפרם שאולוב – "איך אתה הולך"
↑  עטר מיינר – "איך אתה הולך"
1 2  עדן בן זקן - איך אתה הולך - סקיצה רותם חן, נבדק ב-2024-02-02
↑  אוריה ביטון – "איך אתה הולך"
↑  עדן בן זקן - איך אתה הולך | בלומפילד LIVE, נבדק ב-2024-02-02
↑  LIVE קיסריה 2022 (Live), 2023-01-03, נבדק ב-2024-02-02
1 2 3 4  עדן בן זקן - איך אתה הולך (Prod. by Moshe & Ofek) | Eden Ben Zaken - Eich Ata Holech, נבדק ב-2024-02-02
↑  מועבט, 2021-05-06, נבדק ב-2024-02-02
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) • תדע שאני פה |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "עם בליוובל" • "100 קילומטר" • "מסיבת הרווקות" • "נשבעת אמונים" • "עוד טיפה" • "אדם אדם" |  |
| השתתפות בסינגלים | "מקסיקאנה" • "Godmother" |  |
| שירים אחרים | "הפשע המושלם" • "אולי תִּפָּתַח הדלת" |  |
| ששון איפרם שאולוב |
| --- | --- | --- |
| אלבומי אולפן | גן עדן של משוגעים (2024) |  |
| סינגלים | "מלכה שלי" ‏•‏‏ "הלילה לא" ‏•‏‏ "חיכיתי לך & איך אתה הולך" ‏•‏‏ "מתוך מחשבות" ‏•‏‏ משהו אמיתי בעיניים" ‏•‏‏ "ביחד איתי" ‏•‏‏ "כשיגמר לכם הקיץ" ‏•‏‏ "בואי נדבר" ‏•‏‏ "נתראה בגלגול הבא" ‏•‏‏ "מדינה כואבת" ‏•‏‏ "גן עדן של משוגעים" ‏•‏‏ "הדם שלי" ‏•‏‏ "רחובות ריקים" ‏•‏‏ "כמה טוב לנו" ‏•‏‏ "איפה את?" ‏•‏‏ "חלק ממני" ‏•‏‏ "מלכת חלומותיי" ‏•‏‏ "חיים שכאלה" ‏•‏‏ "את" ‏•‏‏ "סיפור אחר" ‏•‏‏ "מטומטמת" ‏•‏‏ "לב שביר" ‏•‏‏ "תמיד אוהב אותי" ‏•‏‏ "לאבא שלי יש סולם" ‏•‏‏ "מגנט" ‏•‏‏ "התקדמתי ממך" ‏•‏‏ "בא לי" |  |
העוקץ (סרט)

ערך זה עוסק בסרט משנת 1973 בכיכובו של פול ניומן. אם התכוונתם למשמעות אחרת, ראו .
| --- | --- |

 בימוי:  ג'ורג' רוי היל
 הופק בידי:  טוני ביל, ג'וליה פיליפס, מייקל פיליפס 
 תסריט:  דייוויד וורד
 עריכה:  ויליאם ה' ריינולדס 
 שחקנים ראשיים:  פול ניומן רוברט רדפורד רוברט שו
 מוזיקה:  מרווין האמליש, עיבודים לנעימות רגטיים של סקוט ג'ופלין
 צילום:  רוברט סורטיס 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  25 בדצמבר 1973
 משך הקרנה:  129 דקות
 שפת הסרט:  אנגלית
 סוגה:  סרט שוד, סרט קומדיה, סרט חבר'ה, סרט דרמה 
 מקום התרחשות:  שיקגו 
 הכנסות באתר מוג'ו:   sting
 פרסים:  שבעה פרסי אוסקר
 סרט הבא:  העוקץ 2
 דף הסרט ב־IMDb
 
העוקץ (באנגלית: The Sting) הוא סרט קולנוע אמריקאי משנת 1973 אשר עלילתו מתרחשת בספטמבר 1936 ומתמקדת בשני נוכלים מקצועיים (פול ניומן ורוברט רדפורד) המנסים "לעקוץ" איש מאפיה (רוברט שו) שהרג את חברם המשותף על רקע המשבר הכלכלי בארצות הברית. הסרט בוים על ידי ג'ורג' רוי היל, אשר גם ביים לפני כן את ניומן ורדפורד בסרט "קיד וקסידי" (1969).
הסרט זכה בשבעה פרסי אוסקר, כולל פרס הסרט הטוב ביותר, הבימוי והפסקול – המבוסס על נעימות הרגטיים של סקוט ג'ופלין שעובדו בידי מרווין האמליש.
בישראל הקרנת הבכורה הייתה ב-1 ביוני 1974 בקולנוע אלנבי בתל אביב.
הסרט הכניס למעלה מ-160 מיליון דולר, והוא נחשב אחת מאבני הדרך בתעשיית הקולנוע האמריקאי. לעומת זאת, סרט ההמשך שלו, "העוקץ 2" משנת 1983, זכה לפחות הצלחה ונכשל בקופות.
פסקול

פסקול הסרט מבוסס בעיקרו על נעימות רגטיים של סקוט ג'ופלין, שעובדו לסרט בידי מרווין האמליש. מבין הנעימות של ג'ופלין שנעשה בהם שימוש בסרט, ידועה במיוחד הנעימה "The Entertainer" (בתרגום חופשי - "הבדרן"). המוזיקה בסרט זיכתה את האמליש בפרס האוסקר למוזיקה המעובדת הטובה ביותר. האלבום של הפסקול הגיע למקום הראשון במצעד הבילבורד 200 בארצות הברית. הצלחת המוזיקה של הסרט תרמה תרומה משמעותית לפופולריות המחודשת של ג'ופלין בשנות השבעים.
שחקנים עיקריים

פול ניומן - הנרי גונדורף
רוברט רדפורד - ג'וני הוקר
רוברט שו - דויל לונגן
צ'ארלס דרנינג - לוטננט ויליאם סניידר
ריי וולסטון (אנ') - ג'יי. ג'יי. סינגלטון
איילין ברנן - בילי
הרולד גולד (אנ') - קיד טוויסט
ג'ון הפרנאן (אנ') - אדי ניילס
דאנה אלקאר (אנ') - סוכן FBI פולק
ג'ק קיהו (אנ') - אירי קיד
דימיטרה ארליס (אנ') - לורטה
רוברט ארל ג'ונס (אנ') - לות'ר קולמן
פרסים והוקרה

הסרט זכה להצלחה גדולה בטקס פרסי אוסקר ה-46, כשהוא זוכה ב-7 פרסים:
הסרט הטוב ביותר - טוני ביל, ג'וליה פיליפס ומייקל פיליפס (אנ')
הבימוי הטוב ביותר - ג'ורג' רוי היל
התסריט המקורי הטוב ביותר - דייוויד וורד (אנ')
הניהול האמנותי הטוב ביותר - הנרי במסטד (אנ') וג'יימס פיין (אנ')
עיצוב התלבושות הטוב ביותר - אדית הד
העריכה הטובה ביותר - ויליאם ריינולדס (אנ')
המוזיקה המעובדת הטובה ביותר - מרווין האמליש
בנוסף היה מועמד ל-3 פרסים נוספים, לשחקן הטוב ביותר (רוברט רדפורד), הצילום הטוב ביותר, ולסאונד הטוב ביותר.
ב-2005 נבחר הסרט לשימור בארכיון הסרטים הלאומי של ארצות הברית.
הקיסר האחרון

| --- | --- |
כרזת הסרט
כרזת הסרט
 מבוסס על:  The First Half of My Life 
 בימוי:  ברנרדו ברטולוצ'י 
 הופק בידי:  ג'רמי תומאס 
 תסריט:  מארק פפלו ברנרדו ברטולוצ'י
 עריכה:  גבריאלה כריסטיאני 
 שחקנים ראשיים:  ג'ון לון ג'ואן צ'ן פיטר או'טול
 מוזיקה:  דייוויד ביירן ריושי סקאמוטו קונג סו
 צילום:  ויטוריו סטוררו 
 מדינה:  הרפובליקה העממית של סין, איטליה, הממלכה המאוחדת, צרפת, הונג קונג הבריטית 
 חברת הפקה:  Recorded Picture Company 
 חברה מפיצה:  סרטי קולומביה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  18 בנובמבר 1987
 משך הקרנה:  165 דק' 
 שפת הסרט:  אנגלית
 סוגה:  סרט דרמה, סרט היסטורי, סרט אפי, סרט ביוגרפי, סרט שמבוסס על ספרים, דרמה 
 מקום התרחשות:  שאנגחאי, טיינג'ין, מנצ'וקוו, העיר האסורה, Fushun War Criminals Management Centre 
 תקופת התרחשות:  המאה ה־20 
 תקציב:  25 מיליון דולר
 הכנסות באתר מוג'ו:   lastemperor
 פרסים:  תשעה פרסי אוסקר ארבעה פרסי גלובוס הזהב
 דף הסרט ב־IMDb
 
הקיסר האחרון (באנגלית: The Last Emperor) הוא סרט דרמה ביוגרפי משנת 1987 בבימוי ברנרדו ברטולוצ'י, ובכיכובם של ג'ון לון, ג'ואן צ'ן (אנ') ופיטר או'טול. הסרט זכה בתשעה פרסי אוסקר, כולל לסרט הטוב ביותר, ובארבעה פרסי גלובוס הזהב.
העלילה מתרחשת בסין, ומתארת את חייו של פויי (ג'ון לון), הקיסר האחרון של סין מילדותו בתחילת המאה ה-20, דרך התבגרותו ונישואיו, ועד למאסרו באשמת פשעי מלחמה וחייו בסין הקומוניסטית.
עלילה

הסרט נפתח בשנת 1950, עם הגעתו של פויי לכלא פושון ברפובליקה העממית אשר הוקמה לאחרונה, כאסיר פוליטי ופושע מלחמה, לאחר שנתפס על ידי הצבא האדום כשברית המועצות נכנסה למלחמה באוקיינוס השקט בשנת 1945. זמן קצר לפני הגעתו לכלא ביצע ניסיון התאבדות.
כעת אנחנו חוזרים בפלאשבק לשנת 1908, כאשר פויי (אז ילד בן 3) מזומן לעיר האסורה, ושם פוגש את הקיסרית הגוססת צה שי, אשר מודיעה לו שהוא יהיה הקיסר הבא. לאחר הכתרתו, פויי מתקשה להתרגל לסביבתו המלכותית, ומבטא את רצונו לחזור הביתה פעמים רבות.
בחלק הבא של הסרט, אנו רואים את חייו של פויי - חלקים מילדותו ומנעוריו, תחת הדרכתו של מורהו, רג'ינלד ג'ונסטון (פיטר או'טול). חלק אחר הוא תקופתו כמלך בוגר יותר, המתאר את שלטונו במדינת הבובות היפנית מנצ'וקוו. בנוסף, אנו רואים חלקים מתקופת השבי של פויי בשלטון הקומוניסטי (שם הוא עובר תוכנית של "חינוך מחדש") עד אשר הוא משתחרר בשנת 1958.
החלק האחרון של הסרט מתרחש באמצע שנות ה-60, בשנות המהפכה התרבותית. בשנה זו פויי הוא גנן בעיר הבירה. לאחר יום עבודה, הוא מבקר בעיר האסורה כתייר רגיל ומבקר בארמון. לאחר מכן אנו רואים קבוצת תיירים עוברת בארמון. מדריכת הקבוצה מדברת על חייו של פויי בכמה משפטים קצרים ואומרת שמת בשנת 1967.
שחקנים

| שחקן | תפקיד |
| --- | --- |
ג'ון לון: פויי הבוגר
ג'ואן צ'ן: ואן רונג
פיטר או'טול: רג'ינלד ג'ונסטון
יינג רוצ'נג: המושל
ויקטור וונג: צ'ן פאוצ'ן
דניס דאן: לי
ריושי סקאמוטו: אמקאסו מסאהיקו
מגי האן: קוואשימה יושיקו
ריק יאנג: חוקר
ויוויאן וו: ואן קשיו
הפקה

הסרט הופק על ידי ג'רמי תומאס, וצולם בסין (לרבות בעיר האסורה - שם ניתן להפקה חופש אומנותי מוחלט) ובאיטליה בתקציב של 25 מיליון דולר. הוא היה הסרט המערבי הראשון שצולם בסין.
הכנסות והפצה

הסרט הוקרן לראשונה ב-18 בנובמבר 1987, והכנסותיו בכל העולם עד פברואר 2007 הן מעל 44 מיליון דולר. בשנת 2009 יצאה גרסת Blu-ray לסרט.
הסרט זכה להצלחה גדולה בטאיוואן והוא הוצג במקביל בעשרים בתי־קולנוע בבירה, טאיפיי. הקרנת "הקיסר האחרון" חייבה אישור מיוחד מן הצנזורה הטאיוואנית, שכן בדרך־כלל היו אסורים במדינה סרטים שצולמו ברפובליקה העממית של סין, אויבתה של טאיוואן. בגרסתו הטאיוואנית קוצצו מן הסרט קטע בן שלושים שניות, שבו שרים האסירים במחנה החינוך מחדש את השיר "המזרח הוא אדום", וכן סצנה שבה נראים הקיסר ושתי נערות במיטה.
פסקול

את פסקול הסרט הלחינו ריואיצ'י סקמוטו ודייוויד ברן והוא יצא לאור גם כאלבום.
פרסים > פרסי אוסקר

הסרט הטוב ביותר
פרס אוסקר לבמאי הטוב ביותר - ברנרדו ברטולוצ'י
פרס אוסקר לתסריט - מארק פפלו וברנרדו ברטולוצ'י
פרס אוסקר לצילום הטוב ביותר - ויטוריו סטוררו
פרס אוסקר לעריכה הטובה ביותר
פרס אוסקר למיקס הסאונד הטוב ביותר
פרס אוסקר לפסקול מקורי
פרס אוסקר לעיצוב תפאורה
פרס אוסקר לעיצוב תלבושות
פרסים > פרסי גלובוס הזהב

פרס גלובוס הזהב לסרט הטוב ביותר - דרמה
פרס גלובוס הזהב לבמאי הטוב ביותר - סרט קולנוע
פרס גלובוס הזהב לפסקול מקורי
פרס גלובוס הזהב לתסריט
לחופש נולדה (סרט)

| --- | --- |

כרזת הסרט
 מבוסס על:  הספר לחופש נולדה של ג'וי אדמסון
 בימוי:  ג'יימס היל
 הופק בידי:  סם ג'אפה, פול רדין
 תסריט:  לסטר קול
 עריכה:  Don Deacon 
 שחקנים ראשיים:  וירג'יניה מקאנה ביל טרוורס ג'ופרי קין 
 מוזיקה:  ג'ון בארי 
 צילום:  Kenneth Talbot 
 מדינה:  הממלכה המאוחדת 
 חברת הפקה:  אולפני שפרטון 
 חברה מפיצה:  סרטי קולומביה  Open Roads Films
 שיטת הפצה:  וידאו על פי דרישה 
 הקרנת בכורה:  14 במרץ 1966 
 משך הקרנה:  95 דק' 
 שפת הסרט:  אנגלית 
 סוגה:  סרט ילדים, סרט הרפתקאות, סרט דרמה 
 מקום התרחשות:  קניה 
 פרסים:  פרס אוסקר למוזיקה המקורית הטובה ביותר (ג'ון בארי)  פרס ג'נסיס  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
לחופש נולדה (באנגלית: Born Free) הוא סרט דרמה בריטי מ-1966 על בני הזוג ג'וי וג'ורג' אדמסון, שאימצו גורת אריות, גידלו אותה עד בגרות ולאחר מכן שחררו אותה בחזרה לטבע בקניה. הסרט מבוסס על ספרה של ג'וי אדמסון מ-1960, "לחופש נולדה", בו סיפרה את סיפורה של אלזה הלביאה שגדלה בשמורת טבע סאמבורו. את בני הזוג מגלמים בסרט וירג'יניה מקאנה (Virginia Mckenna) וביל טרוורס (Bill Travers). "לחופש נולדה" זכה בפרסים רבים.
עלילה

כשג'ון אדמסון נאלץ להרוג אריה, אחרי שאריה עורר בהלה בכפר ילידים, ולאחר מכן הורג לביאה נוספת מתוך הגנה עצמית, הוא מביא הביתה את שלושת הגורים המיותמים ומנסה להגן עליהם. אדמסון מגן על שלושת הגורים היתומים ומטפל בהם, וכאשר מגיע הזמן והם גדלים, 2 הגורים הגדולים יותר נשלחים לגן החיות ברוטרדם, בעוד אלזה הלביאה (הקטנה מבין הגורים) נשארת עם ג'וי. כאשר אלזה גורמת לעדר של פילים לנוס דרך הכפר, ג'ון קנדל, הבוס של אדמסון, נותן לזוג שלושה חודשים בהם ישקמו אותה כך שתוכל לחזור חזרה אל הטבע או שישלחו אותה אל גן החיות. ג'וי מתנגדת לשליחתה של אלזה לגן החיות, ומבלה עם אלזה זמן רב בטבע כדי להרגיל אותה מחדש לחיי בר בשמורה רחוקה. לבסוף, ג'וי מצליחה, ועם רגשות מעורבים ולב שבור, היא מחזירה את חברתה אלזה אל הטבע. לאחר מכן, הזוג אדמסון חוזרים חזרה לביתם שבאנגליה. שנה לאחר מכן, הם חוזרים לקניה לשבוע, בתקווה למצוא את אלזה. הם אכן מוצאים אותה ושמחים לגלות שהיא לא שכחה אותם, והיא אמא של שלושה גורים. הזוג אדמסון עשו הסכם לא להתערב בענייני הגורים, כפי שעשו עם אלזה.
שחקנים

ג'וי אדמסון - וירג'יניה מקאנה
ג'ורג' אדמסון - ביל טרוורס
ג'ורג' קנדל - ג'ופרי קן
נורו - פיטר לוקוי
הדוקטור - סוריה פטל
ווסטון - ג'ופרי בסט
סם - יל גודן
בסרט מופיעות גם דמויות האריות והגורים.
הפקה

ג'ורג' אדמסון שימש יועץ טכני הראשי של הסרט ודן במעורבותו באוטוביוגרפיה הראשונה שלו. לדברי בן מנקייביץ, אשר מציג את הסרט כסרט קלאסי, הם השתמשו בעיקר באריות מהטבע לצורך צילום הסרט, וראיינו יותר מ-3,000 אנשים.
עשיית הסרט הייתה חוויה ששינתה את חיי השחקנים וירג'יניה מקאנה ובעלה ביל טראוורס, אשר הפכו בעקבות הסרט לפעילי זכויות בעלי חיים. בנוסף, היה להם תפקיד מרכזי ביצירת הקרן "נולד חופשי".
ראו גם

כריסטיאן (אריה)
הערות שוליים

↑  בתרגום הראשון לעברית ב-1964, בהוצאת י. מרכוס, נקרא הספר בעברית, "לחופש יולד סיפורה של לביאה"
↑  ביבליוגרפיה
אשלי המילטון

| --- | --- |
אין תמונה חופשית
 לידה:  28 בספטמבר 1988 (בן 36) לונדון, הממלכה המאוחדת 
 עמדה:  פאוור פורוורד
 גובה:  2.01 מטרים
 מספר:  2 (ב-פלימות' ריידרס)
 קבוצות כשחקן
   2006-2007   2007-2008   2013–2014   2014–2015   2015   2015   2015–2017   2017–2018   2018–2019   2019-2020   2020-:    גראן קנריה (כדורסל)   שכונת טנפה   ויולה רג'יו קלבריה   קופי צ'רקסקי   סגסה   אולימפיה מטרה   לאבריו   באסקט מנרסה   רויאל לונדון סיטי   כדורסל קורוניה   פלימות' ריידרס
 
אשלי המילטון (נולד ב-28 בספטמבר 1988) הוא כדורסלן בריטי, המשחק בקבוצת פלימות' ריידרס מליגת העל הבריטית.
ביוגרפיה

אשלי המילטון נולד ב-28 בספטמבר 1988 בעיר לונדון שבבריטניה.
קריירה > קריירה במכללה

המילטון החל את הקריירה שלו בספרד עם גראן קנריה וטנפה וסינדריו. בשנת 2008 הוא עזב את ספרד על מנת לשחק כדורסל קולג' באוניברסיטת לויולה מרימאונט עם אריות לויולה מרימאונט. בתום עונת הבוגרים שלו העמיד המילטון ממוצעים של 11.0 נקודות, 5.6 ריבאונדים, 0.68 חטיפות ו-0.64 אסיסטים למשחק ב-22 משחקים.
קריירה > קריירה מקצועית

לאחר שלא נבחר בדראפט 2013 של ה-NBA, המילטון הצטרף ל-VL Pesaro מהסרייה A ב-20 בספטמבר 2013. הוא התפטר אחרי חודש. לאחר מכן חתם בוויולה רג'יו קלבריה להמשך העונה.
בשנת 2014 הוא חתם בצ'רקסקי מאנקיז, ובסוף העונה הצטרף לסגסה לפלייאוף הלבנוני.
ב-23 בספטמבר 2015 הצטרף המילטון לאולימפיה מטרה. הוא עזב את המועדון בדצמבר והצטרף ללבריו מליגת הסלים היוונית.
ב-4 בדצמבר 2019 חתם עם Básquet Coruña. הוא העמיד ממוצעים של 11.8 נקודות ו-5.2 ריבאונדים למשחק. ב-1 בספטמבר 2020 הוא חתם בפלימות' ריידרס מליגת הכדורסל הבריטית.
אריה בחורף

| --- | --- |

 בימוי:  אנתוני הארווי 
 הופק בידי:  ג'וזף אי לווין  ג'יין סי נוסבאום  מרטין פול
 תסריט:  ג'יימס גולדמן 
 עריכה:  ג'ון בלום 
 שחקנים ראשיים:  פיטר או'טול  קתרין הפבורן  אנתוני הופקינס  ג'ון קאסל  נייג'ל טרי  טימותי דלטון
 מוזיקה:  ג'ון בארי 
 צילום:  דאגלס סלוקומב 
 מדינה:  בריטניה  ארצות הברית
 חברת הפקה:  Embassy Pictures 
 חברה מפיצה:  Avco Embassy Pictures
 שיטת הפצה:  וידאו על פי דרישה 
 הקרנת בכורה:  30 באוקטובר 1968
 משך הקרנה:  134 דקות
 שפת הסרט:  אנגלית 
 סוגה:  סרט דרמה, סרט חג המולד, סרט תקופתי (ימי הביניים), סרט היסטורי, סרט להט"בי, דרמה 
 מקום התרחשות:  צרפת 
 תקופת התרחשות:  תקופת חג המולד 
 תקציב:  10 מיליון $
 הכנסות:  $22,276,975
 הכנסות באתר מוג'ו:   lioninwinter
 פרסים:  פרס אוסקר לשחקנית הטובה ביותר (קתרין הפבורן)  פרס האוסקר לפסקול המקורי הטוב ביותר שאינו מחזמר (ג'ון בארי)  פרס אוסקר לתסריט המעובד הטוב ביותר (ג'יימס גולדמן)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אריה בחורף (באנגלית: "The Lion In Winter") הוא מחזה מאת ג'יימס גולדמן שמאוחר יותר עובד לסרט באותו בשם.
המחזה הוצג בברודוויי ב-1966. בשנת 1968 גולדמן עיבד את המחזה לסרט קולנוע בבימויו של אנתוני הרווי, בכיכובם של פיטר או'טול בתפקיד הנרי השני מלך אנגליה וקתרין הפבורן בתפקיד אשתו אלינור מאקוויטניה. או'טול גילם את דמותו של הנרי השני לפני כן בסרט "בקט".
הסיפור מתרחש בתקופת חג המולד שנת 1183 בארמונו של המלך הנרי בשינון (כיום בצרפת, אז בשליטת מלכי אנגליה). עיקר העלילה הוא העימות בין בני הזוג המנוכרים זה לזה, ובין בניהם העתידים לרשת את הכתר: הנסיך ריצ'רד לב הארי (העתיד להיות המלך ריצ'רד הראשון, בגילומו של אנתוני הופקינס בתפקיד החשוב הראשון שלו בקולנוע), הנסיך ג'ון (לעתיד ג'ון מלך אנגליה), וג'פרי דוכס בריטני. טימותי דלטון, אף הוא בהופעת בכורה בקולנוע, מגלם את פיליפ השני מלך צרפת, בנה החורג של אלינור.
הסיפור הוא בדיוני לחלוטין, לא התקיים "חג מולד מלכותי" בשינון בשנת 1183, אף על פי שהייתה פגישה שלהם בחג המולד ב-1182 בעיר קאין (Caen). הדיאלוגים והפעולות בסרט אינם מבוססים על עובדות, אך הרקע לסיפור ותוצאותיו נכונים מבחינה היסטורית.
הסרט היה מועמד לשבעה פרסי אוסקר כולל בקטגוריית הסרט הטוב ביותר. קתרין הפבורן זכתה באוסקר על תפקידה, כמו כן זכה המלחין ג'ון בארי על המוזיקה וג'יימס גולדמן על התסריט. פיטר או'טול והבמאי אנטוני הארווי היו מועמדים אף הם לפרס.
בשנת 2004 הופקה גרסה טלוויזיונית של "אריה בחורף" בכיכובם של גלן קלוז ופטריק סטיוארט ובבימויו של אנדרי קונשלובסקי. אשר ניצמד בדבקות לתסריט המקורי מילה במילה. הסרט הופק עבור ערוץ הסרטים של הולמרק
צוות השחקנים

פיטר או'טול -  הנרי השני מלך אנגליה
קתרין הפבורן - אלינור מאקוויטניה
אנתוני הופקינס - ריצ'רד לב הארי
ג'ון קאסל - ג'פרי, דוכס בריטני
נייג'ל טרי - ג'ון מלך אנגליה
טימותי דלטון - פיליפ השני מלך צרפת
ג'יין מרו - אליס
נייג'ל סטוק - קפטן ויליאם מרשל
קנת' אייבס - שומר המלכה אלינור
או. זי. וייטהד - הבישוף של דורהם
פרסים ומועמדויות > פרס האוסקר

הסרט היה מועמד לשבעה פרסי אוסקר וזכה בשלושה פרסים.
השחקנית הטובה ביותר - קתרין הפבורן זכתה בפרס יחד עם ברברה סטרייסנד שהייתה מועמדת על תפקידה בסרט מצחיקונת (הפעם היחידה שהיה תיקו בין שתי שחקניות).
התסריט המעובד הטוב ביותר - ג'יימס גולדמן זכה בפרס.
הפסקול המקורי הטוב ביותר - המלחין ג'ון בארי זכה בפרס.
הסרט הטוב ביותר - מועמדות למפיקים מרטין פול וג'וזף אי לווין.
הבמאי הטוב ביותר - מועמדות לבמאי אנתוני הארווי.
השחקן הטוב ביותר - מועמדות לפיטר או'טול.
עיצוב התלבושות הטוב ביותר - מועמדות למרגרט פורס.
פרסים ומועמדויות > פרסי באפט"א

הסרט היה מועמד לשבעה פרסי באפט"א וזכה בשני פרסים.
השחקנית הטובה ביותר - קתרין הפבורן זכתה בפרס גם על הופעתה בסרט נחש מי בא לסעוד
פרס אנתוני אסקווית' למוזיקה לסרטים - זכה ג'ון בארי
הצילום הטוב ביותר - מועמדות לדאגלס סלוקומב
עיצוב התלבושות הטוב ביותר - מועמדות למרגרט פורס
התסריט הטוב ביותר - מועמדות לג'יימס גולדמן
הפסקול הטוב ביותר - מועמדות לכריס גרינהם
שחקן המשנה הטוב ביותר - מועמדות לאנתוני הופקינס
פרסים ומועמדויות > פרסי גלובוס הזהב

הסרט היה מועמד לשבעה פרסי גלובוס הזהב וזכה בשני פרסים.
פרס גלובוס הזהב לסרט הטוב ביותר - דרמה - זכו מרטין פול וג'וזף אי לווין.
השחקן הטוב ביותר בסרט דרמה - זכה פיטר או'טול
השחקנית הטובה ביותר - מועמדות לקתרין הפבורן
הבמאי הטוב ביותר - מעמדות לאנתוני הארווי
הפסקול המקורי הטוב ביותר - מועמדות לג'ון בארי
התסריט הטוב ביותר - מועמדות לג'יימס גולדמן
שחקנית המשנה הטובה ביותר - מועמדות לג'יין מרו